บาทเปิด 31.55 บาทต่อดอลลาร์ แนวโน้มอ่อนค่า กังวลโควิด-19 รุนแรง
เงินบาทเปิดตลาด 31.55 บาทต่อดอลลาร์ แนวโน้มอ่อนค่า รับแรงกดดันจากความกังวลโควิด-19 ระบาดรุนแรง มองกรอบวันนี้ 31.50-31.65 บาทต่อดอลลาร์
6 มี.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.55 บาท/ดอลลาร์ จากปิดตลาดเย็นวานนี้ที่ระดับ 31.52/57 บาท/ดอลลาร์ และ เมื่อเวลา 08.40 น.บาทอ่อนค่ามาอยู่ที่ 31.59 บาท/ดอลลาร์ เนื่องจากค่าเงินในตลาดเกิดใหม่ได้รับแรงกดดันจากความกังวลต่อสถานการณ์การแพร่ระบาดของไวรัสโควิด-19 นอกประเทศจีนที่ทวีความรุนแรงต่อเนื่อง
"บาทมีแนวโน้มอ่อนค่าจากเย็นวานนี้ เนื่องจากความกังวลเรื่องการแพร่ระบาดของไวรัสโควิด-19 นอกประเทศจีนมีความรุนแรงมากขึ้น" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 31.50 - 31.65 บาท/ดอลลาร์